নিজের চরিত্র সম্পর্কে মাহফুজ এফএনএসকে বলেছেন, আমাকে এই নাটকে ড্যামকেয়ার একজন অপরাধীর চরিত্রে দর্শকরা দেখতে পাচ্ছেন। আমার চরিত্রটির নাম বিকাশ, যে একজন পেশাদার খুনি। আমি এখন প্রেমের নাটকের তোড়ে ভেসে যাচ্ছি। অথচ যখন অভিনয় শুরু করি, তখন নির্মাতারা আমাকে অপরাধীর চরিত্রেই বেশি কাস্ট করতেন। এরপর একদা নুরুল হুদাতে অভিনয় করার পর সবাই আমাকে গ্রামের যুবক চরিত্রের জন্য নিতে থাকলেন।  এবার আবারো অনেক দিন পর অপরাধীর চরিত্রে অভিনয় করলাম। এরপর থেকে হয়তো আবারো সবাই আমাকে অপরাধী চরিত্রেই নেওয়া করা শুরু করবেন।    মাহফুজের মতে, এখানে এখন নাটকের কোনো স্ক্রিপ্টই তৈরি হচ্ছে না। এ জন্য আমরা অভিনেতারা দর্শকদের ভালো কিছু উপহার দিতে পারছি না। মাসুম রেজার রচনায় নাটকটির নাম ভূমিকায় অভিনয় করেছেন নওশাবা আহমেদ।    অন্যান্য চরিত্রে রয়েছেন সৈয়দ হাসান ইমাম, তারিক আনাম খান, ওয়াহিদা মল্লিক জলি, সালাহউদ্দিন লাভলু, আজিজুল হাকিম, জাহিদ হাসান প্রমুখ। এখন পর্যন্ত নাটকটির ২৬ পর্বের শুটিং  সম্পন্ন হয়েছে।